पीलीभीत। शहर में ठंडे पानी की सप्लाई केन में भरकर की जा रही है। अधिकांश लोग इसे मिनरल वॉटर समझकर खरीदते हैं। हकीकत में यह मिनरल वॉटर नहीं होता। इस पानी को खरीदने के पीछे वजह होती है, डॉक्टरों की सलाह। हकीकत में पेट रोग जनित बीमारियों के मरीजों को डॉक्टर मिनरल वॉटर पीने की सलाह दे रहे हैं। आरओ लगवाना आम आदमी की जेब पर भारी पड़ता है। ऐसे में शहर में केन भरकर सप्लाई किया जाने वाला पानी लोगबाग खरीद रहे हैं।